  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Удмуртиысь 400-лэсь трос дышетскисьёс спортъя XXIII элькун тол шудонъёнъёсы пыриськозы. Тужгес но усто спортсменъёслэсь нимъёссэс 11-тӥ южтолэзе шараялозы. Со сярысь Удмуртиысь тӧролэн но кивалтэтлэн пресс-службазы ивортӥз. « Спортъя элькун тол шудонъёнъёс – со одӥгез бадӟым спорт ужрад, кудӥзлэн Приволжск федерал округын огвыллетэз ӧвӧл. <…> Шудонъёс вуоно чемпионъёслы кутскон инты луо » Светлана Болотникова, Удмуртиысь дышетонъя но тодосъя министр Туэ 34 командаос тужгес но устоосыз луон понна нюръяськозы. 9-тӥ южтолэзе Сарапулысь политехнической колледжын кужымо гимнастикая ӵошатсконъёс ортчизы. Спортсменъёс возьматӥзы, кин тросгес отжимание лэсьтыны но ӝутъяськыны быгатэ. Жоглыксэс но чупырес луэмзэс пиналъёс куасэз бызьылонъёсын но полиатлонын эскеризы. Азьланяз дышетскисьёс эстафетае пыриськозы. Спортъя XXIII элькун тол шудонъёнъёсы ворсан ужрад 11-тӥ ютолэзе Сигаево черкогуртысь спортъя стадионын ортчоз, ӵошатсконъёслы йылпумъянъёс лэсьтозы, вормисьёсты шараялозы  Тодэ вайытом, 2022-тӥ арын Дышетскисьёслэн спортъя XXII элькун тол шудонъёссы 9-11 южтолэзе Вавожын ортчозы. Ӵошатсконъёсы 550-лэсь трос спортсменъёс пыриськизы. Тегъёс: Спорт пиналъёс Сарапул Удмуртия  